b"\n_START_ARTICLE_\nRamon Maria Roca i Sastre\n_START_SECTION_\nFons personal\n_START_PARAGRAPH_\nEl seu fons personal es conserva a l'Arxiu Nacional de Catalunya. El fons aplega la documentaci\xc3\xb3 produ\xc3\xafda i rebuda per Ramon Maria Roca Sastre en el curs de les seves activitats professionals i associatives, aix\xc3\xad com documentaci\xc3\xb3 identificativa, familiar i acad\xc3\xa8mica. Dins la s\xc3\xa8rie d'activitat jur\xc3\xaddica destaca la documentaci\xc3\xb3 administrativa sobre les diferents oposicions i destinacions com a registrador de la propietat, notari, jutge i magistrat, aix\xc3\xad com la referida a l'elaboraci\xc3\xb3 del llibre Instituciones de Derecho Hipotecario i altres treballs de dret successori. El material sobre les diverses fases d'elaboraci\xc3\xb3 de la Compilaci\xc3\xb3 de Dret Civil Especial de Catalunya \xc3\xa9s un altre dels apartats significatius. Inclou el material de treball personal, els esborranys de la Comissi\xc3\xb3 de Juristes de Catalunya, els esborranys de la Comisi\xc3\xb3n General de Codificaci\xc3\xb3n del Ministeri de Justicia i les esmenes i material presentades a la Comisi\xc3\xb3n de Justicia i el ple de las Cortes Espa\xc3\xb1olas._NEWLINE_La documentaci\xc3\xb3 sobre els diversos homenatges rebuts en vida per Ramon Maria Roca Sastre \xc3\xa9s un altre bloc significatiu del fons, on es troba les distincions rebudes. Es completa amb el material produ\xc3\xaft per la Comissi\xc3\xb3 Centenari Roca Sastre per commemorar aquesta efem\xc3\xa8ride i amb el de la Fundaci\xc3\xb3 Roca Sastre, que la inclou documentaci\xc3\xb3 de constituci\xc3\xb3, gesti\xc3\xb3 i activitats organitzades per l'entitat"